

**OBČINA CIRKULANE**

Cirkulane 58

2282 Cirkulane

Telefon: 02/ 795 34 20

Telefax: 02/ 795 34 21

Email:[tajnistvo@cirkulane.si](mailto:tajnistvo@cirkulane.si)

obcina.cirkulane@cirkulane.si

**RAZPISNA DOKUMENTACIJA**

**ZA JAVNI RAZPIS ZA SOFINANCIRANJE AKTIVNOSTI**

**TRAJNOSTNEGA GOSPODARJENJA Z DIVJADJO – 2025**

VSEBINA

* Javni razpis
* Prijava na razpis
* Izjava glede izpolnjevanja pogojev
* Protikorupcijska klavzula
* Vzorec pogodbe

Občina Cirkulane, Cirkulane 58, 2282 Cirkulane na podlagi Odloka o porabi koncesijske dajatve za trajnostno gospodarjenje z divjadjo v Občini Cirkulane (Uradno glasilo slovenskih občin 59/2024) v povezavi z Zakonom o divjadi in lovstvu (Ur.l. RS, št. 16/04, 120/06, -odl.US,17/08, 46/14-ZON-C, 31/18, 65/20, 97/20-popr., 44/22 in 158/22) objavlja.

**JAVNI RAZPIS**

**Za sofinanciranje aktivnosti trajnostnega gospodarjenja z divjadjo v letu 2025**

1. **PREDMET JAVNEGA RAZPISA**

Predmet javnega razpisa je sofinanciranje aktivnosti trajnostnega gospodarjenja z divjadjo in sicer ukrepov varstva divjadi in biomeliorativnih ukrepov( vzdrževanje pasišč, grmišč, gozdnih jas, mokrišč in remiz za malo divjad, vzdrževanje gozdnega roba, izdelava in vzdrževanje kaluž, sadnja in vzdrževanje plodonosnega drevja in grmovja, postavitev in vzdrževanje gnezdilnic, solnic in prež) v posameznih loviščih, katerih lovna površina leži v občini. Namen razpisa je vzpodbuditi upravljavce lovišč k še boljšemu trajnostnemu upravljanju z divjadjo in loviščem.

1. **POGOJI ZA KANDIDIRANJE NA JAVNEM RAZPISU**

Vlagatelj mora izpolnjevati naslednje pogoje:

* je v Republiki Sloveniji registriran kot lovska družina
* ima sklenjeno veljavno koncesijsko pogodbo za trajnostno gospodarjenje z divjadjo za lovišče na območju Občine Cirkulane
* ni v postopku prisilne poravnave, stečaju ali likvidaciji

1. **MERILA ZA DODELITEV SREDSTEV**

Vsak vlagatelj prejme sorazmerni del sredstev glede na lovno površino lovišča, ki leži v Občini Cirkulane oziroma so sredstva enaka sorazmernemu delu vplačane koncesijske dajatve. V primeru, da se sredstva ne porabijo, se ostanek sredstev enakomerno porazdeli med izbrane vlagatelje.

1. **VIŠINA IN ROK PORABE DODELJENIH SREDSTEV**

Višina sredstev znaša 563,22 EUR. Dodeljena sredstva za tekoče leto morajo biti v tekočem letu tudi porabljena.

1. **RAZPISNA DOKUMENTACIJA**

Razpisna dokumentacija za vlogo na javni razpis za sofinanciranje aktivnosti trajnostnega gospodarjenja z divjadjo vsebuje

* Besedilo javnega razpisa
* Prijava na razpis
* Izjava glede izpolnjevanja pogojev
* Protikorupcijska klavzula
* Vzorec pogodbe

Vloga mora biti izdela v skladu z razpisno dokumentacijo

1. **NAČIN, ČAS IN KRAJ ODDAJE PRIJAV NA JAVNI RAZPIS**

Prijave morajo biti vložene do **22.09.2025**. Izpolnjeno vlogo na priloženem obrazcu z vsemi prilogami je potrebno osebno oddati ali poslati priporočeno po pošti na naslov **Občina Cirkulane, Cirkulane 58, 2282 Cirkulane** s pripisom »**NE ODPIRAJ – PRIJAVA NA JAVNI RAZPIS – TRAJNOSTNO GOSPODARJENJE Z DIVJADJO**«. Vloga se šteje za pravočasno, če je oddana priporočeno po pošti na zadnji dan za oddajo vloge ali do 12.00 ure zadnjega dne osebno oddana v sprejemni pisarni Občine Cirkulane.

Zgoraj levo mora biti naveden, naziv in naslov vlagatelja. Nepravilno označene vloge ne bodo obravnavane.

1. **NAČIN REŠEVANJA VLOG**

Vloge prispele na javni razpis odpre in pregleda komisija, ki jo imenuje županja. Če vloga ni popolna, se vlagatelja pisno pozove na dopolnitev. Rok za dopolnitev je 5 dni od prejema poziva za dopolnitev. Po prejemu dopolnitve se vloga in dopolnitev ponovno pregledata. Nepopolna vloga, ki je vlagatelj v navedenem roku ne dopolni v celoti, se zavrže. Prav tako se zavrže tudi vloga, ki je bila dopolnjena prepozno.

Komisija bo v roku največ 15 dni od zaključka javnega razpisa, županji predlagala prejemnike sredstev.

O izbiri prejemnikov bodo izdane odločbe o višini odobrenih sredstev. Po preteku pritožbenega roka , bodo s prejemniki sklenjene pogodbe o dodelitvi sredstev.

1. **DODATNE INFORMACIJE V ZVEZI Z RAZPISOM**

Dodatna pojasnila v zvezi z razpisom so na voljo na Občini Cirkulane, Cirkulane 58, kontaktna oseba Marjetka Šibila, tel . 02 765 34 20, e naslov [tajnistvo@cirkulane.si](mailto:tajnistvo@cirkulane.si)

Številka: 011-34/2025-03

Datum: 11.09.2025

Občina Cirkulane

Županja Antonija Žumbar